
96 DR.31.5.2004 

 

(iv) Berkuat kuasa pada 21 Mei 2003, syarikat R&amp;D layak 
menikmati insentif pusingan kedua iaitu Taraf Perintis untuk 
tempoh 5 tahun lagi atau Elaun Cukai Pelaburan untuk 
tempoh 10 tahun lagi. 

(v) Insentif potongan dua kali ke atas: 

• Perbelanjaan bagi tujuan penyelidikan; 

• Sumbangan tunai kepada institusi 
penyelidikan; 

• Bayaran ke atas penggunaan perkhidmatan 
yang disediakan oleh institusi penyelidikan, 
syarikat penyelidikan, syarikat R&amp;D atau 
syarikat R&amp;D  kontrak yang diluluskan; dan 

• Perbelanjaan untuk aktiviti R&amp;D yang dibuat 
di luar negara, termasuk melatih pekerja 
Malaysia, secara, dengan izin, case by case 
basis. 

Tuan Yang di-Pertua, setakat Disember 2003, sejumlah 61 projek R&amp;D 
diluluskan, insentif taraf perintis/elaun cukai pelaburan melibatkan jumlah pelaburan 
sebanyak RM976 juta.  Pelaburan-pelaburan adalah tertumpu kepada sektor-sektor 
E&amp;E, pengilangan jentera, kimia dan produk kimia.  Pada tahun 2003, sebanyak 272 
syarikat tempatan dan asing diberi insentif potongan dua kali ke atas perbelanjaan R&amp;D 
yang diluluskan berjumlah RM718.3 juta, berbanding RM123 juta pada tahun 2002. 

Tuan Yang di-Pertua, …. 

Datuk Haji Wan Junaidi bin Tuanku Jaafar:  [Bangun] 

Timbalan Yang di-Pertua [Datuk Dr. Yusof bin Yacob]:  Yang Berhormat 
bagi Santubong bangun, Yang Berhormat. 

Datuk Haji Wan Junaidi bin Tuanku Jaafar:  Terima kasih, Tuan Yang di-
Pertua.  Saya tertarik dengan maklumat yang telah diberi oleh Yang Berhormat 
Timbalan Menteri berhubung dengan R&amp;D, walaupun kita  menerima hakikat market 
bahawa R&amp;D ini memang kebanyakannya dibuat oleh negara-negara yang telah maju, 
iaitu industrial country ataupun negara-negara yang kaya, kerana mereka mempunyai 
sources ataupun dana yang mencukupi daripada segala sumber ataupun 
kepakarannya. 

Dalam masa yang sama, sekarang kita cuba memberi galakan dan motivasi 
kepada syarikat di sini.   

Apakah monitoring yang dibuat supaya semua research yang dibuat oleh  
syarikat kita ini tidak tertumpu kepada low tech researcher yang mana  mereka hanya  
boleh mendapatkan keuntungan  dari segi rebet  dan tax holiday nya tetapi tidak 
mendapatkan hasil daripada research itu sendiri dan monitoring kita buat supaya 
kerajaan jangan taken for a ride by the syarikat yang terbesar.   Terima kasih. 

Dato' Haji Ahmad Husni bin Mohd. Hanadzlah: Tuan Yang di-Pertua, 
mekanisme untuk melaksanakan R&amp;D ini begitu tertib dan teratur. Dalam erti kata 
bahawa pihak yang ingin mengadakan penyelidikan tersebut perlu terlebih dahulu 
mengemukakan  kertas cadangan kepada kerajaan dan berteraskan  kepada kertas 
cadangan tersebutlah barulah kelulusan diberi oleh kerajaan. Jadi, ini dilakukan 
umpamanya dalam ITAF dan sebagainya. 

Apa yang cuba dilakukan oleh kerajaan sekarang  ini di bawah Kementerian  
Sains, Teknologi dan Inovasi,  kalau tidak silap saya  sedang memantau sejauh mana  
penggunaan dana untuk projek ITAF ini  yang sebenarnya telah digunakan secara 
komersial, umpamanya  ITAF telah berjaya untuk melahirkan produk  telur omega.  
Jadi, itu adalah salah satu daripada pencapaian daripada penyelidikan tetapi sekarang 
kerajaan sedang mengumpul maklumat, sejauh mana  pencapaian dana ITAF tersebut. 

Tuan Yang di-Pertua, Yang Berhormat bagi Ipoh Timur membangkitkan isu 
mengenai langkah kerajaan melonggarkan syarat-syarat kemasukan  syarikat-syarikat 
multinasional  MNC dan impaknya terhadap syarikat tempatan terutamanya SME.  



(iv) Berkuat kuasa pada 21 Mei 2003, syarikat R&D layak menikmati insentif pusingan kedua iaitu Taraf Perintis untuk tempoh 5 tahun lagi atau Elaun Cukai Pelaburan untuk tempoh 10 tahun lagi. (v) Insentif potongan dua kali ke atas: * Perbelanjaan bagi tujuan penyelidikan; * Sumbangan tunai kepada institusi penyelidikan; * Bayaran ke atas penggunaan perkhidmatan yang disediakan oleh institusi penyelidikan, syarikat penyelidikan, syarikat R&D atau syarikat R&D kontrak yang diluluskan; dan. * Perbelanjaan untuk aktiviti R&D yang dibuat di luar negara, termasuk melatih pekerja Malaysia, secara, dengan izin, case by case basis. Tuan Yang di-Pertua, setakat Disember 2003, sejumlah 61 projek R&D diluluskan, insentif taraf perintis/elaun cukai pelaburan melibatkan jumlah pelaburan sebanyak RM976 juta. Pelaburan-pelaburan adalah tertumpu kepada sektor-sektor E&E, pengilangan jentera, kimia dan produk kimia. Pada tahun 2003, sebanyak 272 syarikat tempatan dan asing diberi insentif potongan dua kali ke atas perbelanjaan R&D yang diluluskan berjumlah RM718.3 juta, berbanding RM123 juta pada tahun 2002. Tuan Yang di-Pertua, .... Datuk Haji Wan Junaidi bin Tuanku Jaafar: [Bangun]. Timbalan Yang di-Pertua [Datuk Dr. Yusof bin Yacob]: Yang Berhormat bagi Santubong bangun, Yang Berhormat. Datuk Haji Wan Junaidi bin Tuanku Jaafar: Terima kasih, Tuan Yang di- Pertua. Saya tertarik dengan maklumat yang telah diberi oleh Yang Berhormat Timbalan Menteri berhubung dengan R&D, walaupun kita menerima hakikat market bahawa R&D ini memang kebanyakannya dibuat oleh negara-negara yang telah maju, iaitu industrial country ataupun negara-negara yang kaya, kerana mereka mempunyai sources ataupun dana yang mencukupi daripada segala sumber ataupun kepakarannya. Dalam masa yang sama, sekarang kita cuba memberi galakan dan motivasi kepada syarikat di sini. Apakah monitoring yang dibuat supaya semua research yang dibuat oleh syarikat kita ini tidak tertumpu kepada low tech researcher yang mana mereka hanya boleh mendapatkan keuntungan dari segi rebet dan tax holiday nya tetapi tidak mendapatkan hasil daripada research itu sendiri dan monitoring kita buat supaya kerajaan jangan taken for a ride by the syarikat yang terbesar. Terima kasih. Dato' Haji Ahmad Husni bin Mohd. Hanadzlah: Tuan Yang di-Pertua, mekanisme untuk melaksanakan R&D ini begitu tertib dan teratur. Dalam erti kata bahawa pihak yang ingin mengadakan penyelidikan tersebut perlu terlebih dahulu mengemukakan kertas cadangan kepada kerajaan dan berteraskan kepada kertas cadangan tersebutlah barulah kelulusan diberi oleh kerajaan. Jadi, ini dilakukan umpamanya dalam ITAF dan sebagainya. Apa yang cuba dilakukan oleh kerajaan sekarang ini di bawah Kementerian Sains, Teknologi dan Inovasi, kalau tidak silap saya sedang memantau sejauh mana penggunaan dana untuk projek ITAF ini yang sebenarnya telah digunakan secara komersial, umpamanya ITAF telah berjaya untuk melahirkan produk telur omega. Jadi, itu adalah salah satu daripada pencapaian daripada penyelidikan tetapi sekarang kerajaan sedang mengumpul maklumat, sejauh mana pencapaian dana ITAF tersebut. Tuan Yang di-Pertua, Yang Berhormat bagi Ipoh Timur membangkitkan isu mengenai langkah kerajaan melonggarkan syarat-syarat kemasukan syarikat-syarikat multinasional MNC dan impaknya terhadap syarikat tempatan terutamanya SME.